Laulības pārkāpšana

Laulības pārkāpšana ir brīvprātīgs dzimumakts starp laulātu personu un personu, kas nav viņa laulātais — sieva vai vīrs. Neskatoties uz to, ka dažādās tiesu sistēmās laulības pārkāpšanas izskaidrojums atšķiras, kopīga pazīme vienmēr ir laulātas personas seksuāla tuvība ar citu, ārpus laulības esošu, personu.

Atsevišķās sabiedrībās laulības pārkāpšana tiek nosodīta un var ietekmēt personas reputāciju vai statusu. Dažās valstīs laulības pārkāpšana var būt iemesls laulības šķiršanai vai īpašu noteikumu piemērošanai par īpašuma un bērnu aizgādības sadali.

Vēsturiski laulības krāpējs daudzās pasaules kultūrās tika nežēlīgi sodīts, pat ar nāvessodu. Sievietes daudz biežāk tika sodītas par laulības pārkāpšanu nekā vīrieši, jo tika uzskatīts, ka viņu rīcība tieši ietekmē ģimenes godu un asinslīniju tīrību. Vīriešu krāpšana bieži tika vairāk tolerēta. Dažās valstīs laulības pārkāpšana joprojām tiek kriminalizēta un sodāma.

 Ārējās saites 

Kategorija:Cilvēka seksualitāte
Kategorija:Noziegumi